**Upisnik trgovaca voćem i povrćem**

Ministarstvo poljoprivrede **vodi Upisnik trgovaca voćem i povrćem** u koji se imaju obvezu upisati svi trgovci koji *kupuju, prodaju, uvoze i izvoze voće i povrće* iz Priloga I. Dio IX i Dio XI Uredbe (EU) br. 1308/2013 Europskog Parlamenta i Vijeća.

Stoga, ukoliko se na tržište stavlja svježe voće i povrće mora se upisati *u Upisnik trgovaca voćem i povrćem*.

Za upis u Upisnik, trgovci podnose zahtjev na obrascu iz Priloga I Pravilnika o upisu u Upisnik trgovaca voćem i povrćem (<https://narodne-novine.nn.hr/clanci/sluzbeni/2014_09_111_2134.html>) uz prilaganje dokaza da je:

* nositelj i/ili član seljačkog gospodarstva ili obiteljskog poljoprivrednog gospodarstva registriran u Upisniku poljoprivrednih gospodarstva
* pravna ili fizička osoba registrirana u Sudskom ili Obrtnom registru za trgovinu na veliko i/ili trgovinu na malo poljoprivrednim proizvodima
* te upravnu pristojbu od 35,00 kn.

Popunjeni zahtjev, upravnu pristojbu i dokaz da je nositelj i/ili član seljačkog gospodarstva ili obiteljskog poljoprivrednog gospodarstva registriran u Upisniku poljoprivrednih gospodarstva i/ili pravna ili fizička osoba registrirana u Sudskom ili Obrtnom registru za trgovinu na veliko i/ili trgovinu na malo poljoprivrednim proizvodima potrebno je dostaviti na adresu Ministarstva poljoprivrede, Ulica grada Vukovara 78, 10000 Zagreb s naznakom "za upis u Upisnik trgovaca voćem i povrćem".

Umjesto upravne pristojbe koju je potrebno priložiti Zahtjevu za upis u Upisniku trgovaca voćem i povrćem moguće je platiti i uplatnicom na slijedeće:

IZNOS: 35,00 kn

PRIMATELJ: Ministarstvo poljoprivrede, Ulica grada Vukovara 78, 10000 Zagreb

IBAN DRŽAVNOG PRORAČUNA REPUBLIKE HRVATSKE: HR1210010051863000160

MODEL: HR64

POZIV NA BROJ: 5002-1079-***OIB UPLATITELJA***